title: Regulamentul de punere în aplicare (UE) 2017/1473 al Comisiei din 14 august 2017 de modificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (Text cu relevanță pentru SEE. )

text:
               15.8.2017

               RO

               Jurnalul Oficial al Uniunii Europene

               L 210/4

         REGULAMENTUL DE PUNERE ÎN APLICARE (UE) 2017/1473 AL COMISIEI
   din 14 august 2017
   de modificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (1), în special articolul 33 alineatul (3) și articolul 38 litera (d),
   întrucât:

               (1)

               Anexa IV la Regulamentul (CE) nr. 1235/2008 al Comisiei (2) stabilește lista autorităților de control și a organismelor de control care au competența de a efectua controale și de a elibera certificate în țările terțe în scopul echivalenței.

               (2)

               IOAS, o organizație de acreditare din domeniul agriculturii ecologice a informat Comisia că a decis să suspende acreditarea acordată Bolicert Ltd.

               (3)

               În temeiul articolului 12 alineatul (1) litera (c) din Regulamentul (CE) nr. 1235/2008, Comisia poate suspenda, în orice moment, intrarea unui organism de control din lista cuprinsă în anexa IV la regulamentul respectiv, fie în lumina informațiilor primite, fie în cazul în care organismul de control nu a furnizat informațiile solicitate.

               (4)

               Comisia a invitat Bolicert Ltd să furnizeze un certificat de acreditare valabil și să ia măsuri de remediere corespunzătoare și în timp util, în conformitate cu cerințele Regulamentului (CE) nr. 834/2007, dar Bolicert Ltd nu a răspuns înaintea termenului-limită stabilit. Așadar, intrarea Bolicert Ltd ar trebui suspendată din anexa IV la Regulamentul (CE) nr. 1235/2008 până când sunt furnizate informații satisfăcătoare.

               (5)

               Prin urmare, anexa IV la Regulamentul (CE) nr. 1235/2008 ar trebui modificată în consecință.

               (6)

               Măsurile prevăzute în prezentul regulament sunt conforme cu avizul Comitetului pentru producția ecologică,

         ADOPTĂ PREZENTUL REGULAMENT:
   Articolul 1
   În anexa IV la Regulamentul (CE) nr. 1235/2008, se elimină intrarea referitoare la „Bolicert Ltd”.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 august 2017.

            Pentru Comisie

            Președintele

         Jean-Claude JUNCKER

      (1)  JO L 189, 20.7.2007, p. 1.

      (2)  Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 334, 12.12.2008, p. 25).


title: Regulamentul de punere în aplicare (UE) nr. 688/2011 al Comisiei din 18 iulie 2011 de derogare, pentru anul 2011, de la Regulamentul (CE) nr. 501/2008, prin stabilirea unui calendar suplimentar pentru prezentarea și selecționarea programelor de informare și promovare a fructelor și a legumelor proaspete pe piața internă și în țările terțe

text:
               19.7.2011

               RO

               Jurnalul Oficial al Uniunii Europene

               L 188/6

         REGULAMENTUL DE PUNERE ÎN APLICARE (UE) NR. 688/2011 AL COMISIEI
   din 18 iulie 2011
   de derogare, pentru anul 2011, de la Regulamentul (CE) nr. 501/2008, prin stabilirea unui calendar suplimentar pentru prezentarea și selecționarea programelor de informare și promovare a fructelor și a legumelor proaspete pe piața internă și în țările terțe
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 3/2008 al Consiliului din 17 decembrie 2007 privind acțiunile de informare și promovare pentru produsele agricole pe piața internă și în țările terțe (1), în special articolul 15,
   întrucât:

               (1)

               Articolul 3 alineatul (1) litera (c) din Regulamentul (CE) nr. 3/2008 prevede că sectoarele sau produsele care pot face obiectul acțiunilor de informare și de promovare finanțate integral sau parțial din bugetul Uniunii se stabilesc ținând seama, în special, de necesitatea de a face față unor probleme specifice sau conjuncturale dintr-un sector anume.

               (2)

               Articolul 3 alineatul (2) litera (a) din Regulamentul (CE) nr. 3/2008 prevede că produsele care pot face obiectul acțiunilor de informare și de promovare finanțate integral sau parțial din bugetul Uniunii și care urmează să fie efectuate în țări terțe sunt în special cele pentru care există posibilitatea de a fi exportate sau posibilitatea deschiderii unor noi piețe de desfacere, în special în cazurile în care nu se acordă restituiri.

               (3)

               Sectorul fructelor și legumelor proaspete este lovit de o criză fără precedent, din cauza epidemiei provocate de bacteria Escherichia coli. Această epidemie a generat o criză de încredere în rândul consumatorilor, care s-a tradus printr-o scădere substanțială a consumului. Prin urmare, este necesar să se consolideze încrederea consumatorilor în fructele și legumele produse în Uniune.

               (4)

               Această criză de încredere a provocat, de asemenea, dificultăți economice acute, susceptibile să pună în pericol supraviețuirea economică a unui număr considerabil de exploatații din sectorul fructelor și legumelor proaspete la nivelul Uniunii. Prin urmare, este necesar să se stimuleze posibilitatea de a exporta în țări terțe fructele și legumele proaspete produse în Uniune.

               (5)

               În acest context, ar fi util să se ofere organizațiilor profesionale din sectorul fructelor și legumelor proaspete posibilitatea de a beneficia de cofinanțare din partea Uniunii în cadrul Regulamentului (CE) nr. 3/2008 și de a le putea prezenta în acest scop autorităților naționale competente, în decursul săptămânilor următoare, programe de informare și de promovare în vederea selectării și, dacă este cazul, în vederea adoptării acestora de către Comisie până la sfârșitul anului curent. Aceste programe vor putea fi prezentate în afara ritmului anual de adoptare a programelor și în afara calendarului uzual stabilit la articolele 8 și 11 din Regulamentul (CE) nr. 501/2008 al Comisiei din 5 iunie 2008 de stabilire a normelor de aplicare a Regulamentului (CE) nr. 3/2008 al Consiliului privind acțiunile de informare și promovare pentru produsele agricole pe piața internă și în țările terțe (2).

               (6)

               Prin urmare, pentru anul 2011 este necesar să se aplice o derogare de la Regulamentul (CE) nr. 501/2008 pentru programele de informare și de promovare a fructelor și a legumelor proaspete destinate pieței interne și țărilor terțe.

               (7)

               Comitetul de gestionare a organizării comune a piețelor agricole nu a emis un aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Pentru anul 2011 și fără a aduce atingere calendarului anual uzual prevăzut la articolul 8 alineatul (1) al doilea paragraf și la articolul 11 alineatele (1) și (3) din Regulamentul (CE) nr. 501/2008, calendarul suplimentar de mai jos se aplică programelor de informare și de promovare a fructelor și legumelor proaspete destinate pieței interne și țărilor terțe:

               (a)

               organizațiile profesionale și interprofesionale reprezentative pentru sectorul fructelor și legumelor proaspete își pot prezenta programele statelor membre până la 16 august 2011;

               (b)

               statele membre comunică Comisiei lista provizorie a programelor selecționate până cel târziu la 15 septembrie 2011;

               (c)

               Comisia decide, până cel târziu la 15 noiembrie 2011, ce programe poate cofinanța.

         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 iulie 2011.

            Pentru Comisie

            Președintele

         José Manuel BARROSO

      (1)  JO L 3, 5.1.2008, p. 1.

      (2)  JO L 147, 6.6.2008, p. 3.


title: Regulamentul de punere în aplicare (UE) 2016/1212 al Comisiei din 25 iulie 2016 de stabilire a standardelor tehnice de punere în aplicare referitoare la procedurile și formularele standard pentru transmiterea informațiilor în conformitate cu Directiva 2009/65/CE a Parlamentului European și a Consiliului (Text cu relevanță pentru SEE)

text:
                  26.7.2016

                  RO

                  Jurnalul Oficial al Uniunii Europene

                  L 199/6

            REGULAMENTUL DE PUNERE ÎN APLICARE (UE) 2016/1212 AL COMISIEI
      din 25 iulie 2016
      de stabilire a standardelor tehnice de punere în aplicare referitoare la procedurile și formularele standard pentru transmiterea informațiilor în conformitate cu Directiva 2009/65/CE a Parlamentului European și a Consiliului
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 2009/65/CE a Parlamentului European și a Consiliului din 13 iulie 2009 de coordonare a actelor cu putere de lege și a actelor administrative privind organismele de plasament colectiv în valori mobiliare (OPCVM) (1), în special articolul 99e alineatul (3),
      întrucât:

                  (1)

                  Este necesar să se stabilească procedurile și formularele comune cu ajutorul cărora autoritățile competente transmit Autorității Europene pentru Valori Mobiliare și Piețe (ESMA) informații în ceea ce privește sancțiunile și măsurile pe care le impun, astfel cum sunt menționate la articolul 99e din Directiva 2009/65/CE.

                  (2)

                  Pentru a permite ESMA să identifice și să înregistreze în mod corect informațiile privind sancțiunile și măsurile impuse în conformitate cu articolul 99 din Directiva 2009/65/CE, este necesar să se prevadă obligația autorităților competente de a-i furniza acesteia informații detaliate și armonizate privind sancțiunile și măsurile notificate.

                  (3)

                  Este necesar să se evite eventualele înregistrări duble și conflictele de competență negative care pot apărea între mai multe autorități raportoare din interiorul unui stat membru. Desemnarea unui punct de contact unic cu ESMA în fiecare stat membru este modalitatea cea mai eficace și mai puțin oneroasă pentru realizarea acestui obiectiv.

                  (4)

                  Cu scopul de a include informații pertinente în raportul anual privind sancțiunile și măsurile care urmează să fie publicat de ESMA în conformitate cu articolul 99e alineatul (1) din Directiva 2009/65/CE, autoritățile competente ar trebui să raporteze informațiile cu ajutorul unor formulare specifice care să indice clar care articole din Directiva 2009/65/CE au fost încălcate.

                  (5)

                  Rapoartele privind sancțiunile și măsurile administrative făcute publice în conformitate cu articolul 99e alineatul (2) din Directiva 2009/65/CE ar trebui să identifice în mod clar sancțiunile și măsurile impuse, oferind suficiente detalii. Prin urmare, este oportun să se stabilească un formular care să fie utilizat de către autoritățile competente în acest scop.

                  (6)

                  Prezentul regulament se bazează pe proiectul de standarde tehnice de punere în aplicare transmis Comisiei de către ESMA.

                  (7)

                  ESMA nu a efectuat consultări publice cu privire la proiectele de standarde tehnice de punere în aplicare pe care se bazează prezentul regulament și nici nu a analizat costurile și beneficiile potențiale aferente introducerii formularelor și procedurilor standard pentru autoritățile competente relevante, deoarece acest demers ar fi fost disproporționat în raport cu domeniul de aplicare și cu impactul acestora, având în vedere că destinatarii standardelor tehnice de punere în aplicare ar fi doar autoritățile competente naționale din statele membre, iar nu participanții la piață. ESMA a solicitat punctul de vedere al Grupului părților interesate din domeniul valorilor mobiliare și al piețelor, instituit în conformitate cu articolul 37 din Regulamentul (UE) nr. 1095/2010 al Parlamentului European și al Consiliului (2),

            ADOPTĂ PREZENTUL REGULAMENT:
      Articolul 1
      Puncte de contact
      (1)   Pentru fiecare stat membru, autoritățile competente desemnează un punct de contact unic pentru transmiterea informațiilor menționate la articolele 2 și 3 și pentru comunicarea cu privire la orice chestiune legată de transmiterea acestor informații.
      (2)   Autoritățile competente notifică Autorității Europene pentru Valori Mobiliare și Piețe (ESMA) punctul de contact menționat la alineatul (1).
      (3)   ESMA desemnează un punct de contact pentru primirea informațiilor menționate la articolul 2 și pentru comunicarea cu privire la orice chestiune legată de primirea informațiilor menționate la articolele 2 și 3.
      (4)   ESMA publică datele punctului de contact menționat la alineatul (3) pe site-ul său web.
      Articolul 2
      Transmiterea anuală a informațiilor agregate
      Autoritățile competente pun la dispoziția ESMA informațiile menționate la articolul 99e alineatul (1) din Directiva 2009/65/CE completând formularul prevăzut în anexa I la prezentul regulament.
      Aceste informații fac referire la toate sancțiunile și măsurile impuse în cursul anului calendaristic precedent.
      Formularul se completează electronic și se transmite prin e-mail către ESMA prin intermediul punctului de contact menționat la articolul 1 alineatul (3) cel târziu la data de 31 martie a fiecărui an.
      Articolul 3
      Procedurile și formularele de raportare
      (1)   Autoritățile competente transmit un raport către ESMA cu privire la sancțiunile și măsurile administrative menționate la articolul 99e alineatul (2) din Directiva 2009/65/CE utilizând interfețele existente puse la dispoziție de sistemul informatic, precum și baza de date conexă, instituite de ESMA pentru a gestiona primirea, stocarea și publicarea informațiilor referitoare la aceste sancțiuni și măsuri administrative, în conformitate cu articolul 99e din Directiva 2009/65/CE.
      (2)   Sancțiunile și măsurile administrative se transmit către ESMA într-un fișier de raportare care respectă formatul stabilit în anexa II.
      Articolul 4
      Invalidarea și actualizarea rapoartelor
      (1)   În cazul în care dorește să invalideze un fișier de raportare existent pe care l-a transmis către ESMA în conformitate cu articolul 3, o autoritate competentă anulează raportul existent și trimite un nou fișier de raportare.
      (2)   În cazul în care dorește să actualizeze un fișier de raportare existent pe care l-a transmis către ESMA în conformitate cu articolul 3, o autoritate competentă retransmite fișierul de raportare incluzând informațiile actualizate.
      Articolul 5
      Intrarea în vigoare și aplicarea
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 25 iulie 2016.

               Pentru Comisie

               Președintele

            Jean-Claude JUNCKER

         (1)  JO L 302, 17.11.2009, p. 32.

         (2)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană pentru Valori Mobiliare și Piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).

         ANEXA I

            Formular pentru transmiterea anuală a informațiilor agregate cu privire la toate sancțiunile și măsurile impuse

         Textul imaginii

            Informații agregate cu privire la toate sancțiunile și măsurile impuse de
            [denumirea autorității competente] în [anul]
            DE LA:
            Stat membru:
            Autoritate competentă:
            Adresă:
            (Datele de contact ale persoanei de contact desemnate)
            Nume:
            Telefon:
            E-mail:
            CĂTRE:
            ESMA
            (Datele de contact ale persoanei de contact desemnate)
            Nume:
            Telefon:
            E-mail:
            Stimată doamnă/Stimate domnule [se indică numele],
            În conformitate cu articolul 99e alineatul (1) din Directiva 2009/65/CE, vă transmit informațiile agregate cu privire la toate sancțiunile și măsurile impuse de [denumirea autorității competente].
            Sancțiuni:
            Articolul din Directiva 2009/65/CE transpus prin dispozițiile naționale care au fost încălcate
            Numărul de sancțiuni impuse în perioada de raportare
            Valoarea sancțiunilor impuse în perioada de raportare
            [numărul articolului, al alineatului, al paragrafului]
            [numărul de sancțiuni]
            [valoarea sancțiunilor (*)]
            Total sancțiuni
            [numărul total de sancțiuni (†)]
            [valoarea totală a sancțiunilor (*) (†)]
            (*) A se introduce valoarea în euro sau în moneda națională. În cazul în care sancțiunile relevante nu se referă numai la încălcări ale articolului corespunzător din Directiva 2009/65/CE, ci și la alte dispoziții, se adaugă mențiunea „CIFRĂ AGREGATĂ” la fiecare valoare.
            (†) Dat fiind că sancțiunile impuse pot viza mai multe dispoziții legislative, este posibil ca suma diferitelor rânduri (numărul de sancțiuni/valoarea sancțiunilor) să nu corespundă numărului total/valorii totale a sancțiunilor impuse.

         Textul imaginii

            Măsuri:
            Articolul din Directiva 2009/65/CE transpus prin dispozițiile naționale care au fost încălcate
            Numărul de măsuri impuse în perioada de raportare
            [numărul articolului, al alineatului, al paragrafului]
            [numărul de măsuri]
            Total măsuri
            [numărul total de măsuri (†)]
            (†) Dat fiind că măsurile impuse pot viza mai multe dispoziții legislative, este posibil ca suma diferitelor măsuri să nu corespundă numărului total de măsuri impuse.
            Cu stimă,
            [semnătura]

         ANEXA II

            Formular pentru raportarea sancțiunilor sau a măsurilor administrative făcute publice

         Textul imaginii

            Câmp
            Descriere
            Tip
            Cadru juridic
            Acronimul actului legislativ al Uniunii în temeiul căruia a fost impusă sancțiunea sau măsura administrativă.
            Obligatoriu
            Stat membru
            Acronimul statului membru al autorității competente care transmite sancțiunea sau măsura administrativă
            Obligatoriu
            Identificatorul entității
            Codul de identificare utilizat pentru a identifica în mod univoc o entitate juridică căreia i-a fost impusă o sancțiune sau o măsură administrativă.
            Obligatoriu
            Cheia autorității
            Identificatorul autorității competente care transmite sancțiunea sau măsura administrativă
            Obligatoriu
            Cadrul juridic al entității
            Acronimul actului legislativ al Uniunii care se aplică entității căreia i-a fost impusă sancțiunea sau măsura administrativă.
            Obligatoriu
            Denumirea completă a entității
            Denumirea completă a entității căreia i-a fost impusă sancțiunea sau măsura administrativă
            Opțional
            Numele complet al persoanei
            Numele complet al persoanelor cărora le-a fost impusă sancțiunea sau măsura administrativă
            Obligatoriu (numai pentru persoane fizice)
            Autoritatea națională competentă care sancționează
            Acronimul autorității competente care a impus sancțiunea sau măsura administrativă.
            Obligatoriu
            Text liber
            Textul sancțiunii sau măsurii administrative în limba principală
            Obligatoriu
            Text liber
            Textul sancțiunii sau măsurii administrative într-o altă limbă (*)
            Opțional
            Data
            Data la care sancțiunea sau măsura administrativă a fost impusă de autoritatea competentă
            Obligatoriu
            Data expirării
            Data la care încetează sancțiunea sau măsura administrativă
            Opțional
            (*) O altă limbă ar putea fi o limbă uzuală în domeniul finanțelor internaționale sau o altă limbă oficială a statului membru.


title: Regulamentul de punere în aplicare (UE) nr. 465/2014 al Comisiei din 6 mai 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               7.5.2014

               RO

               Jurnalul Oficial al Uniunii Europene

               L 134/40

         REGULAMENTUL DE PUNERE ÎN APLICARE (UE) NR. 465/2014 AL COMISIEI
   din 6 mai 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 mai 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  37,5

                  MK

                  101,4

                  TN

                  109,1

                  TR

                  97,3

                  ZZ

                  86,3

                  0707 00 05

                  MA

                  35,6

                  MK

                  51,1

                  TR

                  125,0

                  ZZ

                  70,6

                  0709 93 10

                  MA

                  70,8

                  TR

                  113,5

                  ZA

                  31,4

                  ZZ

                  71,9

                  0805 10 20

                  EG

                  47,3

                  IL

                  73,9

                  MA

                  45,0

                  TN

                  68,6

                  TR

                  63,3

                  ZZ

                  59,6

                  0805 50 10

                  MA

                  35,6

                  TR

                  96,3

                  ZZ

                  66,0

                  0808 10 80

                  AR

                  109,1

                  BR

                  87,6

                  CL

                  115,7

                  CN

                  98,6

                  MK

                  30,8

                  NZ

                  135,5

                  US

                  158,7

                  ZA

                  111,3

                  ZZ

                  105,9

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 765/2014 al Comisiei din 11 iulie 2014 privind clasificarea anumitor mărfuri în Nomenclatura combinată

text:
               16.7.2014

               RO

               Jurnalul Oficial al Uniunii Europene

               L 209/7

         REGULAMENTUL DE PUNERE ÎN APLICARE (UE) NR. 765/2014 AL COMISIEI
   din 11 iulie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, pentru o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 iulie 2014.

            Pentru Comisie,

            pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Un amestec de fructe congelate compus din (% din greutate):

                              căpșuni

                              55

                              banane

                              20

                              ananas

                              15

                              afine

                              10

                        Produsul este ambalat în pungi care conțin fructe congelate bucăți, gata pentru a fi amestecate într-un blender.

                  0811 10 90

                  Clasificarea se stabilește pe baza regulilor generale 1, 3 (b) și 6 pentru interpretarea Nomenclaturii combinate și pe baza textelor codurilor NC 0811, 0811 10 și 0811 10 90.
                  Produsul este un amestec de diferite fructe congelate. Caracterul esențial îi este conferit de căpșuni, având în vedere că acestea constituie cea mai mare parte a produsului.
                  În consecință, produsul trebuie clasificat la codul NC 0811 10 90 drept căpșuni.


title: Regulamentul de punere în aplicare (UE) 2015/2017 al Comisiei din 11 noiembrie 2015 de stabilire a standardelor tehnice de punere în aplicare cu privire la factorii ajustați de calculare a cerinței de capital pentru riscul de modificare a ratei de schimb valutar în cazul monedelor raportate la euro în conformitate cu Directiva 2009/138/CE a Parlamentului European și a Consiliului (Text cu relevanță pentru SEE)

text:
               12.11.2015

               RO

               Jurnalul Oficial al Uniunii Europene

               L 295/21

         REGULAMENTUL DE PUNERE ÎN APLICARE (UE) 2015/2017 AL COMISIEI
   din 11 noiembrie 2015
   de stabilire a standardelor tehnice de punere în aplicare cu privire la factorii ajustați de calculare a cerinței de capital pentru riscul de modificare a ratei de schimb valutar în cazul monedelor raportate la euro în conformitate cu Directiva 2009/138/CE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (Solvabilitate II) (1), în special articolul 109a alineatul (2) litera (c),
   întrucât:

               (1)

               Ajustările prevăzute în prezentul regulament iau în considerare criteriile detaliate prevăzute la articolul 188 alineatul (5) din Regulamentul delegat (UE) 2015/35 al Comisiei (2).

               (2)

               Pentru a asigura tratamentul consecvent al monedelor raportate la euro în calcularea cerinței de capital pentru riscul de modificare a ratei de schimb valutar, ar trebui prevăzuți factori ajustați pentru riscul de modificare a ratei de schimb valutar în ceea ce privește ratele de schimb dintre euro și monedele raportate la euro, precum și în ceea ce privește rata de schimb între două monede raportate la euro.

               (3)

               Prezentul regulament se bazează pe proiectele de standarde tehnice de punere în aplicare transmise Comisiei de Autoritatea Europeană de Asigurări și Pensii Ocupaționale.

               (4)

               Autoritatea Europeană de Asigurări și Pensii Ocupaționale a efectuat consultări publice deschise cu privire la proiectele de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul asigurărilor și reasigurărilor, instituit în conformitate cu articolul 37 din Regulamentul (UE) nr. 1094/2010 al Parlamentului European și al Consiliului (3),

         ADOPTĂ PREZENTUL REGULAMENT:
   Articolul 1
   Factori ajustați pentru riscul de modificare a ratei de schimb valutar atunci când moneda locală sau valuta este euro
   În cazul în care moneda locală sau valuta este euro, în sensul articolului 188 alineatele (3) și (4) din Regulamentul delegat (UE) 2015/35, factorul de 25 % se înlocuiește cu:

               (a)

               0,39 % dacă cealaltă monedă este coroana daneză (DKK);

               (b)

               1,81 % dacă cealaltă monedă este leva (BGN);

               (c)

               2,18 % dacă cealaltă monedă este francul CFA al statelor din Africa de Vest (BCEAO) (XOF);

               (d)

               1,96 % dacă cealaltă monedă este francul CFA al statelor din Africa Centrală (BEAC) (XAF);

               (e)

               2,00 % dacă cealaltă monedă este francul comorian (KMF).

         Articolul 2
   Factori ajustați pentru riscul de modificare a ratei de schimb valutar atunci când moneda locală și valuta sunt raportate la euro
   În sensul articolului 188 alineatele (3) și (4) din Regulamentul delegat (UE) 2015/35, factorul de 25 % se înlocuiește cu:

               (a)

               2,24 % atunci când cele două monede sunt DKK și BGN;

               (b)

               2,62 % atunci când cele două monede sunt DKK și XOF;

               (c)

               2,40 % atunci când cele două monede sunt DKK și XAF;

               (d)

               2,44 % atunci când cele două monede sunt DKK și KMF;

               (e)

               4,06 % atunci când cele două monede sunt BGN și XOF;

               (f)

               3,85 % atunci când cele două monede sunt BGN și XAF;

               (g)

               3,89 % atunci când cele două monede sunt BGN și KMF;

               (h)

               4,23 % atunci când cele două monede sunt XOF și XAF;

               (i)

               4,27 % atunci când cele două monede sunt XOF și KMF;

               (j)

               4,04 % atunci când cele două monede sunt XAF și KMF.

         Articolul 3
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 335, 17.12.2009, p. 1.

      (2)  Regulamentul delegat (UE) 2015/35 al Comisiei din 10 octombrie 2014 de completare a Directivei 2009/138/CE a Parlamentului European și a Consiliului privind accesul la activitate și desfășurarea activității de asigurare și de reasigurare (Solvabilitate II) (JO L 12, 17.1.2015, p. 1).

      (3)  Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității Europene de Supraveghere (Autoritatea Europeană de Asigurări și Pensii Ocupaționale) de modificare a Deciziei nr. 716/2009/CE și de abrogare a Deciziei 2009/79/CE a Comisiei (JO L 331, 15.12.2010, p. 48).


title: Regulamentul de punere în aplicare (UE) nr. 1130/2014 al Comisiei din 22 octombrie 2014 de deschidere, pentru anul 2015, a unui contingent tarifar aplicabil importurilor în Uniunea Europeană de anumite mărfuri originare din Norvegia și rezultate din prelucrarea produselor agricole prevăzute în Regulamentul (UE) nr. 510/2014 al Parlamentului European și al Consiliului

text:
               24.10.2014

               RO

               Jurnalul Oficial al Uniunii Europene

               L 305/104

         REGULAMENTUL DE PUNERE ÎN APLICARE (UE) NR. 1130/2014 AL COMISIEI
   din 22 octombrie 2014
   de deschidere, pentru anul 2015, a unui contingent tarifar aplicabil importurilor în Uniunea Europeană de anumite mărfuri originare din Norvegia și rezultate din prelucrarea produselor agricole prevăzute în Regulamentul (UE) nr. 510/2014 al Parlamentului European și al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (1), în special articolul 16 alineatul (1) litera (a),
   având în vedere Decizia 2004/859/CE a Consiliului din 25 octombrie 2004 privind încheierea unui acord sub forma unui schimb de scrisori între Comunitatea Europeană și Regatul Norvegiei referitor la Protocolul nr. 2 la Acordul bilateral de liber schimb între Comunitatea Economică Europeană și Regatul Norvegiei (2), în special articolul 3,
   întrucât:

               (1)

               Protocolul nr. 2 la Acordul între Comunitatea Economică Europeană și Regatul Norvegiei din 14 mai 1973 (3) („Acordul bilateral de liber schimb între Comunitatea Economică Europeană și Regatul Norvegiei”) și Protocolul nr. 3 la Acordul privind SEE (4) stabilesc regimurile comerciale care se aplică anumitor produse agricole și produse agricole prelucrate între părțile contractante.

               (2)

               Protocolul nr. 3 la Acordul privind SEE prevede o taxă vamală zero care se aplică apelor cu adaos de zahăr sau alți îndulcitori, sau aromatizate, clasificate la codul NC 2202 10 00, precum și altor băuturi nealcoolice care nu conțin produse de la pozițiile 0401 până la 0404 sau grăsimi obținute din produse de la pozițiile 0401 până la 0404, clasificate la codul NC 2202 90 10.

               (3)

               Taxa vamală zero aplicabilă apelor și celorlalte băuturi în cauză a fost suspendată temporar pentru Norvegia, pentru o perioadă nelimitată, printr-un acord sub forma unui schimb de scrisori între Comunitatea Europeană și Regatul Norvegiei privind Protocolul nr. 2 la Acordul bilateral de liber schimb între Comunitatea Economică Europeană și Regatul Norvegiei (5) (denumit în continuare „Acordul sub forma unui schimb de scrisori”), aprobat prin Decizia 2004/859/CE. În conformitate cu Acordul sub forma unui schimb de scrisori, importurile scutite de taxe vamale de mărfuri încadrate la codurile NC 2202 10 00 și ex 2202 90 10 originare din Norvegia sunt permise numai în limitele unui contingent scutit de taxe vamale. Pentru importurile care depășesc contingentul alocat trebuie achitată o taxă.

               (4)

               Regulamentul de punere în aplicare (UE) nr. 1322/2013 al Comisiei (6) a stabilit că suspendarea temporară a regimului de scutire de taxe vamale nu trebuie să se aplice importurilor în Uniune ale apelor și băuturilor respective de la 1 ianuarie până la 31 decembrie 2014, acordând astfel mărfurilor respective un acces nelimitat și scutit de taxe vamale în Uniune.

               (5)

               Contingentul tarifar pentru 2015 pentru apele și băuturile respective trebuie să fie deschis, în conformitate cu Acordul sub forma unui schimb de scrisori. Ultimul contingent anual pentru produsele în cauză a fost deschis pentru anul 2013 prin Regulamentul de punere în aplicare (UE) nr. 1085/2012 al Comisiei (7).Întrucât pentru anul 2014 nu a fost deschis niciun contingent anual, volumul contingentului pentru 2015 ar trebui să fie stabilit la același nivel ca și pentru 2013.

               (6)

               Regulamentul (CEE) nr. 2454/93 al Comisiei (8) prevede norme de gestionare a contingentelor tarifare. Contingentul tarifar deschis prin prezentul regulament ar trebui să fie gestionat în conformitate cu normele respective.

               (7)

               Măsurile prevăzute în prezentul regulament sunt conforme cu avizul Comitetului de gestionare pentru probleme orizontale referitoare la comerțul cu produse agricole prelucrate care nu sunt cuprinse în anexa I,

         ADOPTĂ PREZENTUL REGULAMENT:
   Articolul 1
   (1)   De la 1 ianuarie până la 31 decembrie 2015, contingentul tarifar scutit de taxe vamale prezentat în anexă va fi deschis pentru produsele originare din Norvegia care sunt enumerate în anexa respectivă, în condițiile specificate de aceasta.
   (2)   Regulile de origine stabilite în Protocolul nr. 3 la Acordul între Comunitatea Economică Europeană și Regatul Norvegiei din 14 mai 1973 se aplică mărfurilor enumerate în anexa la prezentul regulament.
   (3)   Pentru cantitățile importate care depășesc volumul contingentului, se aplică o taxă preferențială de 0,047 EUR/litru.
   Articolul 2
   Contingentul tarifar al Uniunii prevăzut la articolul 1 alineatul (1) se gestionează de către Comisie în conformitate cu articolele 308a, 308b și 308c din Regulamentul (CEE) nr. 2454/93.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene,
   Se aplică de la 1 ianuarie 2015.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 octombrie 2014

            Pentru Comisie

            Președintele

         José Manuel BARROSO

      (1)  JO L 150, 20.5.2014, p. 1.

      (2)  JO L 370, 17.12.2004, p. 70.

      (3)  JO L 171, 27.6.1973, p. 2.

      (4)  JO L 1, 3.1.1994, p. 3.

      (5)  JO L 370, 17.12.2004, p. 72.

      (6)  Regulamentul de punere în aplicare (UE) nr. 1322/2013 al Comisiei din 11 decembrie 2013 de acordare, pentru anul 2014, a accesului nelimitat și scutit de taxe vamale în Uniune pentru anumite mărfuri originare din Norvegia și rezultate din transformarea produselor agricole prevăzute în Regulamentul (CE) nr. 1216/2009 al Consiliului (JO L 333, 12.12.2013, p. 68).

      (7)  Regulamentul de punere în aplicare (UE) nr. 1085/2012 al Comisiei din 20 noiembrie 2012 de deschidere pentru anul 2013 a unor contingente tarifare aplicabile importurilor în Uniunea Europeană de anumite mărfuri originare din Norvegia și rezultate din prelucrarea produselor agricole prevăzute în Regulamentul (CE) nr. 1216/2009 al Consiliului (JO L 322, 21.11.2012, p. 2).

      (8)  Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (JO L 253, 11.10.1993, p. 1).

      ANEXĂ
      Contingent tarifar scutit de taxe vamale pentru 2015 aplicabil importurilor în Uniune de anumite mărfuri originare din Norvegia

                  Nr. de ordine

                  Codul NC

                  Descrierea mărfurilor

                  Volumul contingentului

                  09.0709

                  2202 10 00

                              —

                              Ape, inclusiv apele minerale și apele gazeificate, care conțin zahăr sau alți îndulcitori sau aromatizate

                  17,303 milioane de litri

                  ex 2202 90 10

                              —

                              Alte băuturi nealcoolice care conțin zahăr (zaharoză sau zahăr invertit)


title: Regulamentul de punere în aplicare (UE) nr. 1354/2013 al Comisiei din 17 decembrie 2013 de excludere a subdiviziunilor ICES 27 și 28.2 de la anumite limitări ale efortului de pescuit pentru anul 2014, în temeiul Regulamentului (CE) nr. 1098/2007 al Consiliului de stabilire a unui plan multianual pentru rezervele de cod din Marea Baltică și pentru unitățile piscicole de exploatare a rezervelor respective

text:
               18.12.2013

               RO

               Jurnalul Oficial al Uniunii Europene

               L 341/34

         REGULAMENTUL DE PUNERE ÎN APLICARE (UE) NR. 1354/2013 AL COMISIEI
   din 17 decembrie 2013
   de excludere a subdiviziunilor ICES 27 și 28.2 de la anumite limitări ale efortului de pescuit pentru anul 2014, în temeiul Regulamentului (CE) nr. 1098/2007 al Consiliului de stabilire a unui plan multianual pentru rezervele de cod din Marea Baltică și pentru unitățile piscicole de exploatare a rezervelor respective
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1098/2007 al Consiliului din 18 septembrie 2007 de stabilire a unui plan multianual pentru rezervele de cod din Marea Baltică și pentru unitățile piscicole de exploatare a rezervelor respective, de modificare a Regulamentului (CEE) nr. 2847/93 și de abrogare a Regulamentului (CE) nr. 779/97 (1), în special articolul 29 alineatul (2),
   întrucât:

               (1)

               Regulamentul (CE) nr. 1098/2007 conține dispozițiile de stabilire a limitărilor efortului de pescuit pentru stocurile de cod în Marea Baltică.

               (2)

               În temeiul Regulamentului (CE) nr. 1098/2007, în anexa II la Regulamentul (UE) nr. 1180/2013 al Consiliului (2) s-au stabilit limitările efortului de pescuit pentru 2014 în Marea Baltică.

               (3)

               În conformitate cu articolul 29 alineatul (2) din Regulamentul (CE) nr. 1098/2007, Comisia poate exclude subdiviziunile ICES 27 și 28.2 din sfera de aplicare a anumitor limitări ale efortului de pescuit, în cazul în care capturile de cod s-au situat sub un anumit prag în cursul ultimei perioade de raportare.

               (4)

               Ținând seama de rapoartele prezentate de statele membre și de avizul Comitetului științific, tehnic și economic pentru pescuit, subdiviziunile ICES 27 și 28.2 ar trebui excluse, în anul 2014, din sfera de aplicare a respectivelor limitări ale efortului de pescuit.

               (5)

               Regulamentul (UE) nr. 1180/2013 se aplică începând cu 1 ianuarie 2014. Pentru a se asigura coerența cu respectivul regulament, prezentul regulament trebuie să se aplice, de asemenea, de la 1 ianuarie 2014.

               (6)

               Măsurile prevăzute de prezentul regulament sunt conforme cu avizul Comitetului pentru pescuit și acvacultură,

         ADOPTĂ PREZENTUL REGULAMENT:
   Articolul 1
   Dispozițiile articolului 8 alineatul (1) litera (b) și alineatele (3), (4) și (5) din Regulamentul (CE) nr. 1098/2007 nu se aplică subdiviziunilor ICES 27 și 28.2 în anul 2014.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică de la 1 ianuarie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 decembrie 2013.

            Pentru Comisie

            Președintele

         José Manuel BARROSO

      (1)  JO L 248, 22.9.2007, p. 1.

      (2)  Regulamentul (UE) nr. 1180/2013 al Consiliului din 19 noiembrie 2013 de stabilire, pentru 2014, a posibilităților de pescuit pentru anumite resurse halieutice și grupe de resurse halieutice aplicabile în Marea Baltică (JO L 313, 22.11.2013, p. 4).


title: Regulamentul de punere în aplicare (UE) nr. 969/2012 al Comisiei din 19 octombrie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               20.10.2012

               RO

               Jurnalul Oficial al Uniunii Europene

               L 290/9

         REGULAMENTUL DE PUNERE ÎN APLICARE (UE) NR. 969/2012 AL COMISIEI
   din 19 octombrie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 octombrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  67,8

                  MK

                  39,0

                  ZZ

                  53,4

                  0707 00 05

                  MK

                  30,8

                  TR

                  133,0

                  ZZ

                  81,9

                  0709 93 10

                  TR

                  116,6

                  ZZ

                  116,6

                  0805 50 10

                  AR

                  87,1

                  CL

                  97,2

                  TR

                  89,8

                  ZA

                  92,9

                  ZZ

                  91,8

                  0806 10 10

                  BR

                  277,7

                  MK

                  80,9

                  TR

                  149,0

                  ZZ

                  169,2

                  0808 10 80

                  AR

                  216,2

                  MK

                  29,8

                  NZ

                  139,3

                  US

                  143,5

                  ZA

                  93,1

                  ZZ

                  124,4

                  0808 30 90

                  CN

                  92,8

                  TR

                  113,5

                  ZZ

                  103,2

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 1206/2011 al Comisiei din 22 noiembrie 2011 de stabilire a cerințelor privind identificarea aeronavelor în scopul supravegherii pentru cerul unic european Text cu relevanță pentru SEE

text:
               23.11.2011

               RO

               Jurnalul Oficial al Uniunii Europene

               L 305/23

         REGULAMENTUL DE PUNERE ÎN APLICARE (UE) NR. 1206/2011 AL COMISIEI
   din 22 noiembrie 2011
   de stabilire a cerințelor privind identificarea aeronavelor în scopul supravegherii pentru cerul unic european
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 552/2004 al Parlamentului European și al Consiliului din 10 martie 2004 privind interoperabilitatea rețelei europene de gestionare a traficului aerian (Regulamentul privind interoperabilitatea) (1), în special articolul 3 alineatul (5),
   întrucât:

               (1)

               Comisia a acordat Eurocontrol un mandat în conformitate cu articolul 8 alineatul (1) din Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic european (regulamentul-cadru) (2) să definească cerințele privind performanța și interoperabilitatea supravegherii în cadrul rețelei europene de management al traficului aerian (EATMN). Prezentul regulament se bazează pe raportul de mandat prezentat la 9 iulie 2010.

               (2)

               Înainte ca aeronavelor să li se furnizeze servicii de trafic aerian care utilizează un sistem de supraveghere, trebuie să aibă loc identificarea individuală a acestor aeronave în conformitate cu procedurile Organizației Aviației Civile Internaționale (OACI).

               (3)

               Continuitatea operațiunilor depinde de identificarea lipsită de ambiguități și de întreruperi a fiecărei aeronave exploatate în regim de trafic aerian general în conformitate cu normele de zbor instrumental în întreg spațiul aerian al cerului unic european.

               (4)

               Metoda folosită în prezent pentru identificarea individuală a aeronavelor în Europa constă în utilizarea codurilor discrete de transponder radar secundar de supraveghere (codurile SSR), alocate în conformitate cu procedurile OACI și cu planul de navigație aeriană pentru regiunea europeană.

               (5)

               Ca urmare a creșterii traficului în ultimul deceniu, se constată o indisponibilitate constantă a codurilor SSR discrete necesare satisfacerii cererii în perioadele de vârf și, prin urmare, identificarea individuală a aeronavelor în spațiul aerian european nu poate fi garantată în prezent.

               (6)

               În vederea reducerii cererii globale de alocare de coduri SSR discrete pentru realizarea identificării individuale a aeronavelor, trebuie mobilizată, în mod armonizat, într-un volum definit de spațiu aerian din cadrul cerului unic european, o capacitate operațională inițială de utilizare a funcției de identificare a aeronavelor printr-un semnal de răspuns (downlink).

               (7)

               Pentru a optimiza disponibilitatea codurilor SSR discrete, furnizorii de servicii de navigație aeriană care nu vor avea capacitatea de a folosi o funcție de identificare a aeronavelor printr-un semnal de răspuns vor trebui să mobilizeze capacități îmbunătățite și armonizate de alocare automată a codurilor SSR aeronavelor.

               (8)

               Este necesar să se mobilizeze o capacitate de a utiliza funcția de identificare a aeronavelor printr-un semnal de răspuns în întregul spațiu aerian al cerului unic european pentru a nu mai fi nevoie de coduri SSR discrete la identificarea traficului aerian general desfășurat în conformitate cu normele de zbor instrumental.

               (9)

               Reducerea necesității de a aloca coduri SSR discrete la utilizarea funcției de identificare a aeronavelor printr-un semnal de răspuns poate fi cel mai bine obținută prin sistemul integrat de prelucrare inițială a planurilor de zbor care identifică zborurile eligibile pentru alocarea unui cod de vizibilitate convenit, precum și de furnizorii de servicii de navigație aeriană care alocă codul de vizibilitate convenit zborurilor eligibile atunci când identificarea cu ajutorul funcției de identificare a aeronavelor printr-un semnal de răspuns se face cu succes.

               (10)

               Funcția de identificare a aeronavelor printr-un semnal de răspuns poate fi utilizată pentru identificarea individuală a aeronavelor numai dacă furnizorii de servicii de navigație aeriană instalează senzori de supraveghere corespunzători, sisteme de prelucrare și distribuire a datelor de supraveghere, sistemul de prelucrare a datelor de zbor, utilizează comunicații aer-sol și sol-sol, ecranul controlorului și prevăd proceduri și instruire a personalului.

               (11)

               Măsura în care furnizorii de servicii de navigație aeriană pot recurge la capacitatea de a utiliza funcția de identificare a aeronavelor printr-un semnal de răspuns pentru a reduce necesitatea de alocare a codurilor SSR discrete depinde de nivelul de echipare a aeronavelor cu această funcție, de gradul în care rutele respectivelor aeronave intră în aria de acoperire contiguă a sistemelor care oferă această capacitate și de cerința generală de a asigura eficiența și siguranța operațiunilor.

               (12)

               Controlorii trebuie să fie avertizați cu privire la duplicarea neintenționată a codurilor SSR alocate mai mult decât unei singure aeronave pentru a se preveni posibila identificare eronată a aeronavelor.

               (13)

               Aplicarea uniformă a unor proceduri specifice în cadrul spațiului aerian al cerului unic european este esențială pentru asigurarea interoperabilității și a continuității operațiunilor.

               (14)

               Toate modificările aduse instalațiilor și serviciilor ca urmare a punerii în aplicare a prezentului regulament trebuie introduse de statele membre în Planul european de navigație aeriană al OACI prin intermediul procedurii obișnuite de modificare.

               (15)

               Prezentul regulament nu trebuie să se aplice operațiunilor și instruirii militare menționate la articolul 1 alineatul (2) din Regulamentul (CE) nr. 549/2004.

               (16)

               În vederea menținerii sau a îmbunătățirii nivelurilor existente de siguranță în exploatare, statele membre trebuie să aibă obligația de a asigura realizarea de către părțile vizate a unei evaluări a siguranței, care să includă procese de identificare a pericolelor și de evaluare și reducere a riscurilor. Implementarea armonizată a unor astfel de procese în sistemele reglementate prin prezentul regulament necesită identificarea unor cerințe specifice de siguranță pentru toate cerințele de interoperabilitate și performanță.

               (17)

               În conformitate cu Regulamentul (CE) nr. 552/2004, normele de aplicare a interoperabilității trebuie să descrie procedurile specifice de evaluare a conformității care vor fi folosite fie pentru evaluarea conformității, fie pentru evaluarea adecvării pentru utilizare a componentelor, precum și pentru verificarea sistemelor.

               (18)

               În cazul serviciilor de trafic aerian furnizate în principal aeronavelor care zboară în regim de trafic aerian general sub supraveghere militară, constrângerile legate de achizițiile publice ar putea împiedica respectarea prezentului regulament.

               (19)

               Măsurile prevăzute în prezentul regulament sunt conforme cu avizul Comitetului pentru cerul unic,

         ADOPTĂ PREZENTUL REGULAMENT:
   Articolul 1
   Obiect
   Prezentul regulament stabilește cerințe în materia sistemelor care contribuie la furnizarea de informații de supraveghere, a componentelor acestora și a procedurilor asociate, pentru a asigura identificarea individuală lipsită de ambiguități și continuă a aeronavelor în cadrul EATMN.
   Articolul 2
   Domeniu de aplicare
   (1)   Prezentul regulament se aplică lanțului de supraveghere alcătuit din:

               (a)

               componentele sistemelor de supraveghere aflate la bordul aeronavelor și procedurile asociate;

               (b)

               sistemele de supraveghere de la sol, componentele acestora și procedurile asociate;

               (c)

               sistemele și procedurile aferente serviciilor de trafic aerian, în special sistemele de prelucrare a datelor de zbor, sistemele de prelucrare a datelor de supraveghere și sistemele de interfață om-mașină;

               (d)

               sistemele de comunicații sol-sol și aer-sol, componentele acestora și procedurile asociate utilizate pentru distribuirea datelor de supraveghere.

         (2)   Prezentul regulament se aplică tuturor zborurilor din categoria traficului aerian general în conformitate cu normele de zbor instrumental în cadrul spațiului aerian definit la articolul 1 alineatul (3) din Regulamentul (CE) nr. 551/2004 al Parlamentului European și al Consiliului (3).
   Articolul 3
   Definiții
   În sensul prezentului regulament, se aplică definițiile de la articolul 2 din Regulamentul (CE) nr. 549/2004.
   Se aplică, de asemenea, definițiile următoare:

               (1)

               „identificarea unei aeronave” înseamnă un grup de litere, cifre sau o combinație de litere și cifre, care fie este identic cu indicativul aeronavei utilizat în comunicațiile aer-sol, fie este echivalentul codat al acestuia, și care este utilizat pentru identificarea aeronavei în comunicațiile sol-sol pentru serviciile de trafic aerian;

               (2)

               „codul SSR” înseamnă unul dintre cele 4 096 de coduri de identitate asociate radarelor secundare de supraveghere care poate fi transmis de componentele sistemelor de supraveghere de la bordul aeronavei;

               (3)

               „codul SSR discret” înseamnă un cod de identitate asociat radarelor secundare de supraveghere format din patru cifre, ultimele două dintre acestea nefiind „00”;

               (4)

               „identificarea unei aeronave printr-un semnal de răspuns” înseamnă identificarea aeronavei transmisă de componentele sistemelor de supraveghere de la bordul aeronavei prin intermediul unui sistem de supraveghere aer-sol;

               (5)

               „codul de vizibilitate” înseamnă un cod SSR individual destinat unor scopuri speciale;

               (6)

               „survol” înseamnă un zbor care intră într-un spațiu aerian definit dinspre un sector adiacent, care apoi tranzitează respectivul spațiu aerian definit și care iese din acesta într-un sector adiacent din afara lui;

               (7)

               „zbor de sosire” înseamnă un zbor care intră într-un spațiu aerian definit dinspre un sector adiacent, care apoi tranzitează respectivul spațiu aerian definit și care aterizează într-un punct de destinație din cadrul acestui spațiu aerian definit;

               (8)

               „zbor de plecare” înseamnă un zbor care are ca punct de plecare un aerodrom dintr-un spațiu aerian definit, care apoi tranzitează respectivul spațiu aerian definit și care fie aterizează pe un aerodrom din spațiul aerian definit, fie iese din acesta într-un sector adiacent din afara lui;

               (9)

               „operator” înseamnă o persoană, o organizație sau o întreprindere care exploatează aeronave sau oferă servicii de exploatare a acestora;

               (10)

               „lista de alocare a codurilor” înseamnă un document care prezintă repartizarea globală a codurilor SSR între statele membre și unitățile de servicii de trafic aerian (ATS), convenit de statele membre și publicat în planul de navigație aeriană al OACI pentru regiunea europeană;

               (11)

               „lanț de supraveghere în cooperare” înseamnă un lanț de supraveghere care necesită atât componentele de la sol, cât și pe cele de bord pentru a determina elementele de date de supraveghere;

               (12)

               „sistem integrat de prelucrare inițială a planurilor de zbor” înseamnă un sistem din cadrul rețelei europene de gestionare a traficului aerian prin care se oferă, în spațiul aerian care face obiectul prezentului regulament, un serviciu centralizat de prelucrare și distribuire a planurilor de zbor care se ocupă de recepționarea, validarea și distribuirea planurilor de zbor.

         Articolul 4
   Cerințe de performanță
   (1)   Statele membre responsabile de furnizarea serviciilor de trafic aerian în spațiul aerian definit în anexa I se asigură că există capacitatea necesară pentru a realiza identificarea individuală a aeronavelor cu ajutorul identificării aeronavelor printr-un semnal de răspuns pentru:

               (a)

               cel puțin 50 % din toate survolurile în spațiul aerian definit al fiecărui stat membru; și

               (b)

               cel puțin 50 % din numărul total combinat al tuturor zborurilor de sosire și de plecare din spațiul aerian definit al fiecărui stat membru.

         (2)   Furnizorii de servicii de navigație aeriană se asigură că cel târziu la 2 ianuarie 2020, lanțul de supraveghere prin cooperare deține capacitatea necesară care să le permită să realizeze identificarea individuală a aeronavelor cu ajutorul funcției de identificare a aeronavelor printr-un semnal de răspuns.
   (3)   Furnizorii de servicii de navigație aeriană care realizează identificarea individuală a aeronavelor cu ajutorul funcției de identificare a aeronavelor printr-un semnal de răspuns se asigură că respectă cerințele stabilite în anexa II.
   (4)   Furnizorii de servicii de navigație aeriană care realizează identificarea individuală a aeronavelor cu ajutorul codurilor SSR discrete în afara spațiului aerian definit în anexa I se asigură că respectă cerințele stabilite în anexa III.
   (5)   Furnizorii de servicii de navigație aeriană se asigură că:

               (a)

               sistemele menționate la articolul 2 alineatul (1) literele (b), (c) și (d) sunt introduse în funcție de necesitatea de a veni în sprijinul cerințelor prevăzute la alineatele (3) și (4) ale prezentului articol;

               (b)

               sistemele sau procedurile menționate la articolul 2 alineatul (1) literele (b), (c) și (d) sunt instalate în funcție de necesitatea de a informa controlorii atunci când survine dubla alocare neintenționată a codurilor SSR.

         (6)   Statele membre iau măsurile necesare pentru a se asigura că:

               (a)

               volumele de spațiu aerian sunt declarate serviciului de prelucrare și distribuire centralizată a planificării zborurilor menționat la punctul 1 din anexa II cu scopul de a veni în sprijinul cerințelor de la alineatele (1) și (2) ale prezentului articol și de la litera (b) a prezentului alineat;

               (b)

               sistemul integrat de prelucrare inițială a planurilor de zbor comunică tuturor furnizorilor de servicii de navigație aeriană vizați care sunt zborurile eligibile pentru utilizarea codului de vizibilitate menționat la litera (c);

               (c)

               toate statele membre convin, în concertare cu țările terțe europene, asupra unui singur cod de vizibilitate care să fie alocat exclusiv aeronavelor a căror identificare individuală se realizează cu ajutorul funcției de identificare a aeronavelor printr-un semnal de răspuns.

         Articolul 5
   Cerințe de siguranță
   (1)   Statele membre se asigură că, înainte de orice modificare a sistemelor existente menționate la articolul 2 alineatul (1) literele (b), (c) și (d) sau de introducerea de sisteme noi, părțile implicate realizează o evaluare a siguranței, care să includă identificarea pericolelor, evaluarea și reducerea riscurilor.
   (2)   În cadrul evaluărilor indicate la alineatul (1) se iau în considerare cel puțin cerințele stabilite în anexa IV.
   Articolul 6
   Conformitatea componentelor sau adecvarea lor la utilizarea dată
   Înainte de emiterea unei declarații CE de conformitate sau de adecvare la utilizarea dată, prevăzută la articolul 5 din Regulamentul (CE) nr. 552/2004, producătorii de componente ale sistemelor menționate la articolul 2 alineatul (1) din prezentul regulament sau reprezentanții autorizați ai acestora stabiliți în Uniune evaluează conformitatea sau adecvarea la utilizarea dată a componentelor respective în conformitate cu cerințele prevăzute în anexa V.
   Cu toate acestea, procesele de certificare în conformitate cu Regulamentul (CE) nr. 216/2008 al Parlamentului European și al Consiliului (4) se consideră ca proceduri acceptabile pentru evaluarea conformității componentelor dacă includ demonstrarea conformării cu cerințele aplicabile de interoperabilitate, performanță și siguranță prevăzute de prezentul regulament.
   Articolul 7
   Verificarea sistemelor
   (1)   Furnizorii de servicii de navigație aeriană care pot demonstra sau care au demonstrat că îndeplinesc condițiile stabilite în anexa VI efectuează o verificare a sistemelor menționate la articolul 2 alineatul (1) literele (b), (c) și (d), în conformitate cu cerințele stabilite în partea A a anexei VII.
   (2)   Furnizorii de servicii de navigație aeriană care nu pot demonstra că îndeplinesc condițiile prevăzute în anexa VI subcontractează unui organism notificat verificarea sistemelor menționate la articolul 2 alineatul (1) literele (b), (c) și (d). Această verificare se efectuează în conformitate cu cerințele prevăzute în partea B a anexei VII.
   (3)   Procesele de certificare conforme cu Regulamentul (CE) nr. 216/2008 se consideră proceduri acceptabile pentru verificarea sistemelor dacă acestea includ demonstrarea conformității cu cerințele de performanță și de siguranță aplicabile, prevăzute de prezentul regulament.
   Articolul 8
   Cerințe suplimentare pentru furnizorii de servicii de navigație aeriană
   (1)   Furnizorii de servicii de navigație aeriană se asigură că toți membrii personalului vizat sunt informați corespunzător cu privire la cerințele prevăzute în prezentul regulament și că sunt pregătiți pentru atribuțiile lor de serviciu.
   (2)   Furnizorii de servicii de navigație aeriană:

               (a)

               elaborează și păstrează manuale de operare care cuprind instrucțiunile și informațiile necesare pentru ca toți membrii personalului vizat să poată aplica prezentul regulament;

               (b)

               se asigură că manualele menționate la litera (a) sunt accesibile și ținute la zi în permanență, actualizarea și distribuția lor făcând obiectul unui management adecvat al calității și al configurației documentației;

               (c)

               se asigură că metodele de lucru și procedurile de operare sunt conforme cu prezentul regulament.

         Articolul 9
   Cerințe suplimentare pentru operatori
   (1)   Operatorii iau toate măsurile necesare pentru a se asigura că membrii personalului care exploatează și întreține echipamentele de supraveghere sunt informați în mod corespunzător în legătură cu dispozițiile pertinente ale prezentului regulament, că sunt instruiți corespunzător funcțiilor pe care le exercită și că sunt disponibile în carlingă instrucțiuni de utilizare a acestor echipamente.
   (2)   Operatorii iau toate măsurile necesare pentru a asigura că funcția de identificare a aeronavelor printr-un semnal de răspuns este disponibilă în aeronavă atunci când acest lucru este necesar din punct de vedere operațional, după cum se prevede la articolul 4 alineatele (1) și (2).
   (3)   Operatorii se asigură că funcția de identificare a aeronavelor printr-un semnal de răspuns prevăzută la alineatul (4) corespunde cu cerințele de la punctul 7 – „identificarea aeronavei” din planul de zbor menționat la punctul 2 din anexa la Regulamentul (CE) nr. 1033/2006 al Comisiei (5).
   (4)   Operatorii aeronavelor care au capacitatea de a modifica, atunci când sunt în aer, funcția de identificare a aeronavelor printr-un semnal de răspuns prevăzută la alineatul (2) se asigură că funcția de identificare a aeronavelor printr-un semnal de răspuns nu este modificată în timpul zborului, cu excepția cazului în care acest lucru este cerut de furnizorul de servicii de navigație aeriană.
   Articolul 10
   Cerințe suplimentare pentru statele membre
   Statele membre asigură respectarea dispozițiilor prezentului regulament, inclusiv publicarea informațiilor pertinente în publicațiile de informare aeronautică naționale.
   Articolul 11
   Scutiri
   (1)   În cazurile specifice ale zonelor de apropiere în care serviciile de trafic aerian sunt furnizate de unități militare sau sub supraveghere militară și atunci când există constrângeri legate de achizițiile publice care împiedică respectarea articolului 4 alineatul (2), statele membre transmit Comisiei, până la 31 decembrie 2017 cel târziu, data conformării cu cerințele privind identificarea aeronavelor printr-un semnal de răspuns, care nu poate depăși 2 ianuarie 2025.
   (2)   După consultarea administratorului de rețea și cel târziu la 31 decembrie 2018, Comisia poate revizui scutirile comunicate în temeiul alineatului (1) care ar putea avea un impact semnificativ asupra EATMN.
   Articolul 12
   Intrare în vigoare și aplicare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Prezentul regulament se aplică de la 9 februarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 noiembrie 2011.

            Pentru Comisie

            Președintele

         José Manuel BARROSO

      (1)  JO L 96, 31.3.2004, p. 26.

      (2)  JO L 96, 31.3.2004, p. 1.

      (3)  JO L 96, 31.3.2004, p. 20.

      (4)  JO L 79, 19.3.2008, p. 1.

      (5)  JO L 186, 7.7.2006, p. 46.

      ANEXA I

         Spațiul aerian menționat la articolul 4 alineatele (1) și (4)

      Spațiul aerian menționat la articolul 4 alineatele (1) și (4) include următoarele regiuni de informare a zborurilor (Flight Information Regions - FIR) și regiuni superioare de informare a zborurilor (Upper Flight Information Regions - UIR):

                  (1)

                  FIR Viena;

                  (2)

                  FIR Praga;

                  (3)

                  FIR/UIR Bruxelles;

                  (4)

                  FIR-urile Bordeaux, Brest, Marsilia, Paris și Reims FIRS și UIR Franța;

                  (5)

                  FIR-urile Bremen, Langen și München și UIR-urile Hanovra și Rin;

                  (6)

                  FIR Atena și UIR Grecia;

                  (7)

                  FIR Budapesta;

                  (8)

                  FIR/UIR Brindisi, FIR/UIR Milano și FIR/UIR Roma;

                  (9)

                  FIR Amsterdam;

                  (10)

                  FIR București.

      ANEXA II

         Cerințele de performanță menționate la articolul 4 alineatul (3)

                  1.

                  Volumele de spațiu aerian în care identificarea individuală a aeronavelor se realizează cu ajutorul funcției de identificare a aeronavelor printr-un semnal de răspuns sunt declarate serviciului de prelucrare și distribuire centralizată a planificării zborurilor pentru introducerea în sistemul integrat de prelucrare inițială a planurilor de zbor.

                  2.

                  Cu excepția cazului în care se aplică una dintre condițiile stabilite la punctul 3, codul de vizibilitate prevăzut la articolul 4 alineatul (6) litera (c) se alocă aeronavelor care pleacă sau aeronavelor pentru care, conform alineatului (6), este necesară modificarea codului, dacă:

                              (a)

                              identificarea aeronavei printr-un semnal de răspuns coincide cu înregistrarea corespunzătoare din planul de zbor pentru aeronava respectivă;

                              (b)

                              sistemul integrat de prelucrare inițială a planurilor de zbor a comunicat că aeronava este eligibilă pentru alocarea codului de vizibilitate.

                  3.

                  Codul de vizibilitate nu se alocă aeronavelor menționate la punctul 2 dacă este aplicabilă oricare dintre următoarele condiții:

                              (a)

                              un furnizor de servicii de navigație aeriană care se confruntă cu întreruperi neplanificate în funcționarea senzorilor de supraveghere de la sol a adoptat măsuri de urgență care necesită alocarea de coduri SSR discrete aeronavelor;

                              (b)

                              s-au adoptat măsuri militare de urgență cu caracter excepțional care impun furnizorilor de servicii de navigație aeriană să aloce coduri SSR discrete aeronavelor; sau

                              (c)

                              o aeronavă eligibilă pentru alocarea codului de vizibilitate prevăzut la articolul 4 alineatul (6) litera (c) iese sau este deviată în afara volumului de spațiu aerian menționat la punctul 1.

                  4.

                  Aeronavelor cărora nu li s-a alocat codul de vizibilitate prevăzut la articolul 4 alineatul (6) litera (c) li se alocă un cod SSR care este în conformitate cu o listă de alocare a codurilor convenită de statele membre în concertare cu țările terțe europene.

                  5.

                  Atunci când unei aeronave i s-a alocat un cod SSR, se efectuează în cel mai scurt timp posibil o verificare care să confirme că pilotul a selectat un cod SSR identic cu cel alocat zborului.

                  6.

                  Codurile SSR alocate aeronavelor transferate de la furnizorii de servicii de navigație aeriană din statele învecinate sunt automat verificate pentru a se vedea dacă alocările pot fi păstrate în conformitate cu o listă de alocare a codurilor convenită de statele membre în concertare cu țările terțe europene.

                  7.

                  Cu furnizorii învecinați de servicii de navigație aeriană care realizează identificarea individuală a aeronavelor prin coduri SSR discrete se încheie acorduri formale care să cuprindă cel puțin:

                              (a)

                              o obligație pentru furnizorii de servicii de navigație aeriană învecinați de a transfera aeronave cu coduri SSR discrete verificate, alocate în conformitate cu o listă de alocare a codurilor convenită de statele membre în concertare cu țările terțe europene;

                              (b)

                              o obligație de a informa unitățile acceptante cu privire la orice nereguli observate în funcționarea componentelor sistemelor de supraveghere aflate la bordul aeronavelor.

      ANEXA III

         Cerințele de performanță menționate la articolul 4 alineatul (4)

      Sistemele individuale utilizate pentru alocarea codurilor SSR au următoarele capacități funcționale:

                  (a)

                  codurile SSR se alocă automat aeronavelor în conformitate cu o listă de alocare a codurilor convenită de statele membre în concertare cu țările terțe europene;

                  (b)

                  codurile SSR alocate aeronavelor transferate de la furnizorii de servicii de navigație aeriană din statele învecinate se verifică pentru a se vedea dacă alocările pot fi păstrate în conformitate cu o listă de alocare a codurilor convenită de statele membre în concertare cu țările terțe europene;

                  (c)

                  codurile SSR se împart în categorii diferite pentru a permite alocarea diferențiată a codurilor;

                  (d)

                  codurile SSR din diferitele categorii menționate la litera (c) se alocă în funcție de direcțiile zborurilor;

                  (e)

                  alocarea multiplă simultană a aceluiași cod SSR se face în cazul zborurilor efectuate în direcții care nu intră în conflict.

      ANEXA IV

         Cerințele menționate la articolul 5

                  1.

                  Cerințele de performanță indicate la articolul 4 alineatele (3), (4), (5) litera (b) și (6).

                  2.

                  Cerințele suplimentare indicate la articolul 9 alineatele (1), (2), (3) și (4).

      ANEXA V

         Cerințele privind evaluarea conformității sau a adecvării la utilizarea dată a componentelor menționate la articolul 6

                  1.

                  Activitățile de verificare a conformității demonstrează conformitatea componentelor cu cerințele aplicabile din prezentul regulament sau adecvarea acestora la utilizarea dată atunci când funcționează în mediul de testare.

                  2.

                  Producătorul gestionează activitățile de evaluare a conformității și, în special:

                              (a)

                              stabilește mediul de testare corespunzător;

                              (b)

                              verifică dacă planul de testare descrie componentele în mediul de testare;

                              (c)

                              verifică dacă planul de testare acoperă toate cerințele aplicabile;

                              (d)

                              asigură consecvența și calitatea documentației tehnice și ale planului de testare;

                              (e)

                              planifică organizarea testelor, personalul, instalarea și configurarea platformei de testare;

                              (f)

                              efectuează inspecțiile și testele în conformitate cu planul de testare;

                              (g)

                              întocmește raportul care prezintă rezultatele inspecțiilor și testelor.

                  3.

                  Producătorul se asigură că cerințele aplicabile din prezentul regulament sunt respectate de componentele menționate la articolul 6, integrate în mediul de testare.

                  4.

                  După verificarea cu succes a conformității sau a adecvării la utilizarea dată, producătorul întocmește, pe propria răspundere, declarația CE de conformitate sau de adecvare la utilizarea dată, specificând în special cerințele aplicabile din prezentul regulament îndeplinite de componenta respectivă, precum și condițiile de utilizare asociate, în conformitate cu punctul 3 din anexa III la Regulamentul (CE) nr. 552/2004.

      ANEXA VI

         Condițiile menționate la articolul 7 alineatele (1) și (2)

                  1.

                  Furnizorul de servicii de navigație aeriană trebuie să aplice, în cadrul organizației sale, metode de raportare care asigură și demonstrează imparțialitate și obiectivitate în activitățile de verificare.

                  2.

                  Furnizorul de servicii de navigație aeriană trebuie să se asigure că personalul implicat în procesele de verificare efectuează verificările cu cea mai mare integritate profesională posibilă și cu cel mai înalt grad de competență tehnică posibilă și că nu este supus niciunei presiuni și niciunui stimulent, în special de natură financiară, care ar putea să îi afecteze modul de evaluare sau rezultatele verificărilor pe care le efectuează, în special din partea persoanelor sau a grupurilor de persoane afectate de rezultatele verificărilor.

                  3.

                  Furnizorul de servicii de navigație aeriană trebuie să se asigure că personalul implicat în procesele de verificare are acces la echipamente care să îi permită să efectueze în mod adecvat verificările necesare.

                  4.

                  Furnizorul de servicii de navigație aeriană trebuie să se asigure că personalul implicat în procesele de verificare are o pregătire tehnică și profesională solidă, cunoștințe satisfăcătoare privind cerințele verificărilor pe care trebuie să le efectueze, o experiență adecvată în ceea ce privește astfel de operațiuni și capacitatea necesară pentru a redacta declarațiile, înregistrările și rapoartele care demonstrează efectuarea verificărilor.

                  5.

                  Furnizorul de servicii de navigație aeriană trebuie să se asigure că personalul implicat în procesele de verificare poate executa verificările cu imparțialitate. Remunerarea personalului nu depinde de numărul de verificări efectuate sau de rezultatele acestora.

      ANEXA VII
      PARTEA A

         Cerințele privind verificarea sistemelor menționate la articolul 7 alineatul (1)

                  1.

                  Verificarea sistemelor menționate la articolul 2 alineatul (1) literele (b), (c) și (d) demonstrează conformitatea respectivelor sisteme cu cerințele de interoperabilitate, performanță și siguranță prevăzute de prezentul regulament, într-un mediu de evaluare care să reflecte mediul de funcționare al acestor sisteme.

                  2.

                  Verificarea sistemelor prevăzute la articolul 2 alineatul (1) literele (b), (c) și (d) se realizează în conformitate cu practici de testare adecvate și recunoscute.

                  3.

                  Instrumentele de testare utilizate pentru verificarea sistemelor prevăzute la articolul 2 alineatul (1) literele (b), (c) și (d) au funcții adecvate.

                  4.

                  Verificarea sistemelor indicate la articolul 2 alineatul (1) literele (b), (c) și (d) duce la obținerea elementelor dosarului tehnic prevăzut la punctul 3 din anexa IV la Regulamentul (CE) nr. 552/2004, printre care se numără elementele următoare:

                              (a)

                              descrierea implementării;

                              (b)

                              raportul inspecțiilor și al testelor realizate înainte de darea în exploatare a sistemului.

                  5.

                  Furnizorul de servicii de navigație aeriană gestionează activitățile de verificare și, în special:

                              (a)

                              stabilește mediul adecvat de evaluare operațională și tehnică, care să reflecte mediul de funcționare;

                              (b)

                              verifică dacă planul de testare descrie integrarea sistemelor prevăzute la articolul 2 alineatul (1) literele (b), (c) și (d) într-un mediu de evaluare operațională și tehnică;

                              (c)

                              verifică dacă planul de testare acoperă toate cerințele de performanță și siguranță aplicabile prevăzute de prezentul regulament;

                              (d)

                              asigură consecvența și calitatea documentației tehnice și ale planului de testare;

                              (e)

                              planifică organizarea testelor, personalul, instalarea și configurarea platformei de testare;

                              (f)

                              efectuează inspecțiile și testele după cum se specifică în planul de testare;

                              (g)

                              întocmește raportul care prezintă rezultatele inspecțiilor și testelor.

                  6.

                  Furnizorul de servicii de navigație aeriană se asigură că sistemele prevăzute la articolul 2 alineatul (1) literele (b), (c) și (d) utilizate într-un mediu de evaluare operațională îndeplinesc cerințele de performanță și siguranță prevăzute de prezentul regulament.

                  7.

                  După încheierea verificării conformității, furnizorii de servicii de navigație aeriană întocmesc declarația CE de verificare a sistemelor și o înaintează autorității naționale de supraveghere însoțită de dosarul tehnic, după cum se prevede la articolul 6 din Regulamentul (CE) nr. 552/2004.

            PARTEA B

         Cerințele privind verificarea sistemelor menționate la articolul 7 alineatul (2)

                  1.

                  Verificarea sistemelor menționate la articolul 2 alineatul (1) literele (b), (c) și (d) demonstrează conformitatea respectivelor sisteme cu cerințele de interoperabilitate, performanță și siguranță prevăzute de prezentul regulament, într-un mediu de evaluare care reflectă mediul de funcționare al acestor sisteme.

                  2.

                  Verificarea sistemelor indicate la articolul 2 alineatul (1) literele (b), (c) și (d) se realizează în conformitate cu practici de testare adecvate și recunoscute.

                  3.

                  Instrumentele de testare utilizate pentru verificarea sistemelor prevăzute la articolul 2 alineatul (1) literele (b), (c) și (d) au funcții adecvate.

                  4.

                  Verificarea sistemelor indicate la articolul 2 alineatul (1) literele (b), (c) și (d) duce la obținerea elementelor dosarului tehnic prevăzut la punctul 3 din anexa IV la Regulamentul (CE) nr. 552/2004, printre care se numără elementele următoare:

                              (a)

                              descrierea implementării;

                              (b)

                              raportul inspecțiilor și al testelor realizate înainte de darea în exploatare a sistemului.

                  5.

                  Furnizorul de servicii de navigație aeriană stabilește mediul adecvat de evaluare operațională și tehnică, care reflectă mediul de funcționare, și dispune efectuarea activităților de verificare de către un organism notificat.

                  6.

                  Organismul notificat gestionează activitățile de verificare și, în special:

                              (a)

                              verifică dacă planul de testare descrie integrarea sistemelor prevăzute la articolul 2 alineatul (1) literele (b), (c) și (d) într-un mediu de evaluare operațională și tehnică;

                              (b)

                              verifică dacă planul de testare acoperă toate cerințele de performanță și siguranță aplicabile prevăzute de prezentul regulament;

                              (c)

                              asigură consecvența și calitatea documentației tehnice și ale planului de testare;

                              (d)

                              planifică organizarea testelor, personalul, instalarea și configurarea platformei de testare;

                              (e)

                              efectuează inspecțiile și testele după cum se specifică în planul de testare;

                              (f)

                              întocmește raportul care prezintă rezultatele inspecțiilor și testelor.

                  7.

                  Organismul notificat se asigură că sistemele menționate la articolul 2 alineatul (1) literele (b), (c) și (d) utilizate într-un mediu de evaluare operațională îndeplinesc cerințele de performanță și siguranță prevăzute de prezentul regulament.

                  8.

                  După încheierea cu succes a sarcinilor de verificare, organismul notificat întocmește un certificat de conformitate în legătură cu sarcinile pe care le-a îndeplinit.

                  9.

                  Ulterior, furnizorul de servicii de navigație aeriană întocmește declarația CE de verificare a sistemelor și o înaintează autorității naționale de supraveghere însoțită de dosarul tehnic, după cum se prevede la articolul 6 din Regulamentul (CE) nr. 552/2004.